Viborger Samler, 1836-05-13
Jndenlandske Efterretninger. Kjøbenhavn, d. 8de Mai 1836. - Ved det igaar afholdte Møde af Selskabet til Festligholdelsen af den 28de Maj valgtes til Selskabets Præsidenter, Prof. H. N. Clausen, Justitsr. og Høiesteretsadvocat Høegh Guldberg og Gross. W. Duntzfeldt. Det forekommer os særdeles smukt og passende, om Eekjendelsen af Dagens Vigtighed og Dyrebarhed for Folket ogsaa paa andre Steder i Landet udtalte sig paa lignende Maade, saa Dagen kunde blive en national Festdag over hele Landet. "Den Vinter, som er sidst forløben - hedder det i den flyvende Post No. 95 – var en riig, høist mærkelig Tid, som ikke skal forglemmes i Danmarks Land, saa længe Vinter og Sommer vexle. Dette Bind Stænder=Tidender, der vel løber op til en 3000 Pagina, kunde Ussing med Rette kalde en Codex, der for og gielder mere end hele Snese af de støvede Folianter, han saa ubilligen hader, en Roes, som ogsaa han maatte være berettiget til at udtale, skjøndt hans eget Navn ikke saa sjelden staaer skrevet i denne Coder med Ære. Det ligger i Tingenes Natur, at Jydernes Bog dennegang ikke vil kunne naae samme Trin af alsidig Jnteresse, og det bør man vel betænke forud, for ikke at vise sig kold ved Modtagelsen. Foruden Nyhedens og Jnitiativets Jnteresse, vil man i de ærlige Jyders Blad komme til at savne de kjøbenhavnske Jurister; dernæst de kjøbenhavnske Deputerede med deres større Aggregat af Erfaringer, og langt større Lethed til at indhente Oplysninger, hver Søndag de toge til Hovedstaden; endelig det hele kjøbenhavnske Element, hvortil kan regnes Mynster, Drewsen, Scavenius, Tutein, o. Fl. Hvad Jyderne have forud, det er Jydens Pund, og hans provindsielle Selvstændighed. Men disse to Ting vilde alligevel gielde anderledes som Elementer i en fælleds dansk Forsamling, end blot som det isolerede Stof til en Forsamling for sig. Og hvad vilde ikke Øeboeren lære af Jyden, til Giengield for det, som Kjøbenhavneren lærte Jyden, Allerede nu kunde man sige, at de roeskildske Diæter godt kunde været gaaede ind, da Medlemmerne her fik Adgang til den lærerigste Skole, til en ægte Real-Skole, idet at de dagligen, en heel Vinter, hørte alle disse gode – og flette, men stedse lærerige – Ord. Hvormeget mere vilde da en fuldstændig dansk Forsamlings Medlemmer kunne opbygge hinanden indbyrdes, Sikkert vil en saadan ogsaa med Tiden komme istand. For Øieblikket er Deelingen baade klog og gavnlig."J en Skrivelse fra det Slesvigske af 26de April hedder det: "Det er beklageligt, at det slesvigske Stænderblad, efter Forlydende, har saa liden Afsætning, hvilket imidlertid fornemmelig turde hidrøre fra, at Bladet er trykt i det danske og tydske Sprog spalte viis ved Siden af hinanden. Om end Prisen vel ikke derved er forhøiet, da Hs. Maj. Kongen skal have erklæret at ville bestride Udgivten for den danske Text af sin Chatolkasse, saa finder man dog i den større tydske Deel af Hertugdømmet Slesvig denne samtidige Aftrykning af den danske Text mere end overflødig; ja føler sig endog i visse Maader krænket derved (Rd. A.) Thisted. Et paa Post-Routen mellem Nyekjøbing og Viborg den 21de Februar d. A. forøvet Tyverie, hvorved blev bortstiaalen en Pakke med 4 Breve, indeholdende omtrent 300 Rbd. i Sedler og en Obligation, er nu opdaget som forøvet af en Brevbærer i Skive. Gierningsmanden er arreste et og har tilstaaet Forbrydelsen. (Thisted Avis.)